Paragvasu

Paragvasu () – upė šiaurės rytų Brazilijoje, Bahijos valstijoje. Prasideda Sinkoros kalnagūbryje (Šapada Diamantinos masyvo dalis), 1220 m aukštyje, Bara da Estivos apylinkėse. Teka plokščiakalniu į rytus, pietryčius. Žemupyje teka žemuma, sudarydama plačią estuariją įteka į Atlanto vandenyno Visų Šventųjų įlanką ties Bon Žezus das Pobresu.Mapa físico do estado de Bahia

Didžiausi intakai: Utinga, Tupinas, Kuro, Žakuipė (kairieji).

Paragvasu keliose vietose patvenkta (žemupyje sudarytas didelis Pedra do Kavalo tvenkinys). Miestai prie upės: Mukužė, Itaetė, Iasu, Kabaseiras po Paragvasu, Kašoeira, San Felisas, Maragožipė.Mapa Multimodal Bahia, DNIT, 2013. Žemupyje įsteigtas Igvapės įlankos jūrinis rezervatas. 40 km žemupio ruožas laivuojamas. Upės vanduo naudojamas drėkinimui. Aukštupio baseine kasami deimantai.

Upės pavadinimas tupių kalba reiškia „didžioji upė“ (pará-gûasu). NAVARRO, E. A. Dicionário de tupi antigo: a língua indígena clássica do Brasil. São Paulo. Global. 2013. p. 590.

 Šaltiniai 

Kategorija:Brazilijos upės